Saci plini cu bani ascunși în casa unui traficant de droguri. Suma uriașă descoperită de DIICOT.  și .
Un bărbat de 33 de ani a fost prins în flagrant în timp ce transporta droguri de risc și de mare risc. Procurorii DIICOT i-au percheziționat locuința și au găsit milioane de lei şi cantităţi importante de droguri ascunse prin toată casa. În total, 1,7 milioane de lei au fost găsite în locuința traficantului de droguri.
I-au luat de sub nas ce dădea pe la nas, la propriu. În timpul percheziției de la locuința unui bărbat, suspectat de trafic de droguri, procurorii DIICOT au găsit 17 kilograme de cannabis, 3.928 comprimate de ecstasy, 10 grame de amfetamină.Pe lângă cantitățile importante de droguri de risc și de mare risc, procurorii DIICOT au găsit 1.698.970 de lei şi 4.070 de euro, bani pe care suspectul îi ținea ascunși prin casă în diverse obiecte.Bărbatul de 33 de ani era suspectat că vinde droguri în cluburi exclusiviste din București, iar în noaptea de 9 spre 10 noiembrie a fost prins în flagrant în timp ce transporta, pregătite pentru vânzare, cantitățile de 20 grame de cocaină, 59 comprimate de ecstasy, 150 gr. cannabis şi 15 gr hașiș, anunță DIICOT. Avea la el și 12.728 de lei şi 300 de leva, pe care i-ar fi strâns din trafic de droguri.Suspectul a fost arestat preventiv, pentru o perioadă de 30 de zile.